recursal/SuperWikiNEXT-32B huggingface dataset:
**গুরমীত সিং** (জন্ম: ১লা জুলাই, ১৯৮৫, উত্তরাখন্ড, ভারত) একজন ভারতীয় ক্রীড়াবিদ যিনি ২০ কিলোমিটার হাঁটা প্রতিযোগিতার অংশগ্রহণ করেন। ২০১১ সালে মে মাসে পাতিয়ালায় অনুষ্ঠিত প্রথম ভারতীয় গ্রাঁ প্রিক্স প্রতিযোগিতায় গুরমীত বর্তমান ভারতীয় রেকর্ড ধারক। উদ্যোগপতি লক্ষী এন মিত্তালের প্রবর্তিত মিত্তাল চ্যাম্পিয়নস ট্রাস্ট  দ্বারা গুরমীতকে স্পন্সর করা হয়।  তিনি সেই তিন ভারতীয় ক্রীড়াবিদদের একজন, যাঁরা ২০১২ সালের গ্রীষ্মকালীন অলিম্পিকে ২০ কিমি হাঁটা প্রতিযোগিতায় অংশগ্রহণ করার  যোগ্যতার অর্জন করেছিলেন। এক্ষেত্রে এই যোগ্যতার মাপকাঠি ছিল (১ঃ২২ঃ৩০)।  আয়ারল্যান্ডে অনুষ্ঠিত অষ্টাদশ ডাবলিন আন্তর্জাতিক গ্র্যান্ড প্রিক্স প্রতিযোগিতায় ১ঃ২২ঃ০৫ সময়ের মধ্যে শেষ করে ষষ্ঠ স্থান অধিকার করায় গুরমীত এই যোগ্যতা লাভ করেন। 

এই প্রতিযোগিতায় গুরমীত ১ঃ২৩ঃ৩৪ সময়ে শেষ করে তেত্রিশতম স্থান অধিকার করেন।

জীবন ও জীবিকা
-------------

ভারতবর্ষের উত্তরাখন্ড রাজ্যের একটি ছোট গ্রামে গুরমীত জন্মগ্রহণ করেন। ডিসকাস নিক্ষেপকারী খুড়তুতো ভাই সুরজিত সিং-এর অনুপ্রেরণায় তিনি অ্যাথলেটিক্সকে নির্বাচন করেন। গুরমীত ২০০০ সালে জাতীয় জুনিয়র চ্যাম্পিয়নশিপে একটি রৌপ্য পদক লাভ করেন।২০০১ সালে ব্রুনেইতে অনুষ্ঠিত এশিয়ান জুনিয়র চ্যাম্পিয়নশিপে তিনি পঞ্চম স্থান অধিকার করেন। 

২০১০ সালের শেষ দিকে স্পোর্টস অথরিটি অফ ইন্ডিয়া, বেঙ্গালুরু সেন্টারের অধীনে কোচ রামকৃষ্ণন গান্ধীর তত্ত্বাবধানে গুরমীত প্রশিক্ষণ নেওয়া শুরু করেন, যা কিনা তার জীবনের মোড় ঘুরিয়ে দেয় । ২০১২ সালে মার্চ মাসে জাপানের নমি শহরে এশিয়ান চ্যাম্পিয়নশিপ  ১ঃ২১ঃ৩১ সময়ে সমাপ্ত করেন। 

২০১৬ সালের মার্চ মাসে ২০ কিলোমিটার হাঁটা প্রতিযোগিতায় গুরমীত একটি স্বর্ণ পদক জয় করেন। এই পথ অতিক্রম করতে তার সময় লেগেছিল ১ ঘণ্টা ২০ মিনিট এবং ২৯ সেকেন্ড।  গত ৩৪ বছরের ইতিহাসে এই প্রথমবার একজন ভারতীয় হয় একটি এশিয়ান চ্যাম্পিয়নশিপ বা এশিয়ান গেমসে স্বর্ণপদক লাভ করেছেন, যা বিশেষভাবে উল্লেখযোগ্য।

ব্যক্তিগত জীবন
--------------

২০ কিলোমিটার হাঁটা প্রতিযোগিতার ক্রীড়াবিদ দীপমালা দেবীর সঙ্গে তিনি বৈবাহিক বন্ধনে আবদ্ধ হন।

বহিঃসংযোগ
---------

* গুরমীত সিং।[*স্থায়ীভাবে অকার্যকর সংযোগ*]

তথ্যসূত্র
---------

1. ↑  "Gurmeet Singh IAAF profile"। iaaf.org. IAAF। ৮ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৬ জুন ২০১২।
2. ↑  "Gurmeet smashes 20km walk national record"। *The Times of India*। New Delhi: timesofindia.indiatimes.com। ৪ মে ২০১১। ৩ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৬ জুন ২০১২।
3. ↑  "10 Mittal Champions qualify for London Olympics Games 2012"। mittalchampionstrust.com. Mittal Champions Trust। ৩১ মার্চ ২০১২। ১৪ জুন ২০১২ তারিখে মূল থেকে আর্কাইভ করা। সংগ্রহের তারিখ ২৬ জুন ২০১২।
4. ↑  "Berth for Baljinder, silver for Gurmeet"। *The Hindu*। thehindu.com। ১৩ মার্চ ২০১২। সংগ্রহের তারিখ ২৬ জুন ২০১২।
5. ↑  "Victories go to China and Finland in Dublin"। iaaf.org. IAAF। ২৭ জুন ২০১১। সংগ্রহের তারিখ ২৬ জুন ২০১২।
6. ↑  "Gurmeet Singh Bio, Stats, and Results"। *Olympics at Sports-Reference.com*। ২০১৫-০৯-১২ তারিখে মূল থেকে আর্কাইভ করা। সংগ্রহের তারিখ ২০১৫-১১-২৪।
7. ↑  "Gurmeet Singh"। intoday.in India Today। ১৬ মার্চ ২০১২। সংগ্রহের তারিখ ২৬ জুন ২০১২।
8. 1 2  "The loneliness of the long-distance walkers"। The Hindu। জুলাই ৭, ২০১২। [*স্থায়ীভাবে অকার্যকর সংযোগ*]
**বেনাপোল** ভারতের সীমান্তবর্তী বাংলাদেশের একটি পৌরশহর। বেনাপোলে বাংলাদেশের প্রধান এবং সবচেয়ে বড় স্থলবন্দর অবস্থিত। এই স্থলবন্দরের শুল্ক কার্যক্রম পরিচালনার জন্য রয়েছে বেনাপোল কাস্টম হাউজ। স্থলবন্দরের কার্যক্রম পরিচালনা করে বাংলাদেশ স্থলবন্দর কর্তৃপক্ষ। ভারত-বাংলাদেশ সীমান্তবর্তী বন্দরনগরী বেনাপোল যশোর জেলার শার্শা উপজেলার অন্তর্গত।

বেনাপোল বাংলাদেশের প্রথম সারির একটি পৌরশহর। এই পৌরশহরের বর্তমান মেয়র হলেন মোঃ নাছির উদ্দীন। বেনাপোল রেলস্টেশনের মধ্য দিয়ে বাংলাদেশ-ভারতের মধ্যকার রেল চলাচল করে। বেনাপোলের বিপরীতে ভারতের দিকের অংশটি পেট্রাপোল নামে পরিচিত। এটি পশ্চিমবঙ্গের বনগাঁ মহকুমার অন্তর্ভুক্ত। বেনাপোল থেকে পশ্চিমবঙ্গের কলকাতার দূরত্ব মাত্র ৮০ কিলোমিটার।

অবস্থান
-------

স্থানাঙ্ক: ২৩°০৫′ উত্তর ৮৮°৯′ পূর্ব﻿ / ﻿২৩.০৮৩° উত্তর ৮৮.১৫০° পূর্ব﻿ / 23.083; 88.150
বেনাপোল যশোর জেলার, শার্শা উপজেলার অন্তর্গত একটি পৌরশহর। এর নিজস্ব একটি থানা আছে। এই থানাটি বেনাপোল পোর্ট থানা নামে পরিচিত।

গুরুত্ব
-------

বাংলাদেশ ও ভারতের মধ্যকার স্থল বাণিজ্যের প্রধান কেন্দ্র হিসাবে বেনাপোল স্থল বন্দর ব্যবহৃত হয়। এটি বাংলাদেশের সর্ববৃহৎ এবং প্রধান স্থল বন্দর। বেনাপোল হতে কলকাতা মাত্র ৮০ কিলোমিটার দূরে অবস্থিত। মোট স্থলবাণিজ্যের ৯০% এই বেনাপোলের মাধ্যমে সংঘটিত হয়ে থাকে।[] ১৯৯৬-৯৭ অর্থবছরে এখানে ৫০০ কোটি টাকার পণ্য বাণিজ্য সংঘটিত হয়। প্রতি বছর সরকার বেনাপোল স্থলবন্দর থেকে প্রায় ১০ হাজার কোটি টাকারও বেশি রাজস্ব অর্জন করে। এছাড়া বাংলাদেশ থেকে স্থল পথে গমনের প্রধান পথ যশোর-বেনাপোল-বনগাঁ-কোলকাতা গ্র্যান্ডট্রাংক রোড। এই পথে প্রতিদিন শত শত ভ্রমণকারী চলাচল করে থাকে। সকাল ৮টায় কার্যক্রম শুরু হয়।। এছাড়া রাজধানী ঢাকার সাথে সহজ যোগাযোগ এর জন্য, বেনাপোল থেকে নিয়মিত চলাচল করে "বেনাপোল এক্সপ্রেস" নামে ট্রেন।

তথ্যসূত্র
---------

1. ↑  Padmanabhan, Mohan (১১ ডিসেম্বর ২০০৩)। "Petrapole, Benapole Customs points to get facelift soon"। The Hindu Business Line। সংগ্রহের তারিখ ১৪ আগস্ট ২০০৯।
2. ↑  "যাতায়াত ও বাণিজ্যের জন্য যশোরের গুরুত্ব অনেক"। প্রথম আলো। ১২ জানুয়ারি ২০১৭। সংগ্রহের তারিখ ১৮.০১.২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

| * দে
* স
বাংলাদেশের স্থল বন্দর |
| --- |
| 
* বেনাপোল স্থল বন্দর
* ভোমরা স্থল বন্দর
* দর্শনা স্থল বন্দর
* সোনা মসজিদ স্থল বন্দর
* হিলি স্থল বন্দর
* বুড়িমারী স্থল বন্দর
* বাংলাবান্ধা স্থল বন্দর
* আখাউড়া স্থল বন্দর
* তামাবিল স্থল বন্দর
* হালুয়াঘাট স্থল বন্দর
* টেকনাফ স্থল বন্দর
* বিরল স্থল বন্দর
* বিবির বাজার স্থল বন্দর

 |

| * দে
* স
ভারত-বাংলাদেশ স্থল সীমান্ত চেকপয়েন্ট |
| --- |
| মানুষ পারাপার জন্য চেকপয়েন্ট | 
* পেট্রাপোল-বেনাপোল
* গেদে-দর্শনা
* লালগলা-গোদাগারি
* মোহোদিপুর-সোনা মসজিদ
* হিলি, ভারত-হিলি, বাংলাদেশ
* রাধিকাপুর-বিরল
* চাংরাবান্ধা-বুড়িমারী
* ডাওকি-তামাবিল
* আগরতলা-আখাউড়া

 |
| যানবাহন পারাপার জন্য চেকপয়েন্ট | 
* ঘোজাডাঙা-ভোমরা
* পেট্রাপোল-বেনাপোল
* মোহোদিপুর-সোনা মসজিদ
* হিলি, ভারত-হিলি, বাংলাদেশ
* ফুলবাড়ী-বাংলাবান্ধা
* চাংরাবান্ধা-বুড়িমারী
* ঘাসুয়াপাড়া-হালুয়াঘাট
* ডাওকি-তামাবিল
* আগরতলা-আখাউড়া
* শ্রীমন্তনগর-বিবির বাজার

 |
| রেল ট্রানজিট পয়েন্ট | 
* পেট্রাপোল-বেনাপোল
* গেদে-দর্শনা
* সিঙ্গাবাদ-রোহনপুর

 |
| আরও দেখুন | 
* বাংলাদেশ-ভারত সম্পর্ক

 |
**সেন্টার ফর পলিসি রিসার্চ** ( **সিপিআর** ) হ'ল একটি ভারতীয় চিন্তাকেন্দ্র যা জননীতির উপর দৃষ্টি নিবদ্ধ করে। এটি ১৯৭৩ সালে প্রতিষ্ঠিত এবং এটি নয়াদিল্লিতে অবস্থিত একটি জাতীয় সামাজিক বিজ্ঞান গবেষণা ইনস্টিটিউট যা ভারতীয় সামাজিক বিজ্ঞান গবেষণা কাউন্সিল (আইসিএসএসআর) দ্বারা স্বীকৃত।[]

সিপিআরের উদ্দেশ্য হল ভারতীয় রাজনীতি, অর্থনীতি এবং সমাজের সাথে সম্পর্কিত বিষয়গুলির জন্য নীতিগত বিকল্পগুলির বিকাশ; সরকার, সরকারী সংস্থা এবং অন্যান্য সংস্থাগুলিকে পরামর্শমূলক সেবা প্রদান; এবং বিভিন্ন চ্যানেলের মাধ্যমে নীতি সম্পর্কিত বিষয়গুলি ছড়িয়ে দিতে। সিপিআর পরিচালনা কমিটি ভারত সরকার, একাডেমিয়া এবং শিল্পের বিভিন্ন পাবলিক ব্যক্তিত্ব নিয়ে গঠিত।

গবেষণা অঞ্চল
------------

এর অনুষদ সদস্যদের প্রোফাইলের ভিত্তিতে সিপিআর নিম্নলিখিত গবেষণা ক্ষেত্রগুলিতে আলোকপাত করে।[]

* নগরায়ণ এবং অবকাঠামো
* আন্তর্জাতিক সম্পর্ক
* অভ্যন্তরীণ এবং বাহ্যিক সুরক্ষা
* আইন ও সমাজ
* আন্তর্জাতিক পরিবেশ আইন
* আইনজীবী গবেষণা ( পিআরএস আইন সংক্রান্ত গবেষণার মাধ্যমে)
* রাজনৈতিক অর্থনীতি এবং শাসন ব্যবস্থা
* সেবা প্রদান
* অর্থনৈতিক উন্নয়ন

অর্থায়ন
--------

সিপিআর একটি অলাভজনক সংস্থা হওয়ায় এর তহবিল থেকে প্রাপ্ত হয়: 

* তার নিজস্ব কর্পাস
* গবেষণার জন্য অনুদান প্রাপ্ত
* সহায়তার জন্য সরকারী সংস্থা থেকে
* আন্তর্জাতিক সংস্থা এবং বেসরকারী খাতের সূত্র
* শিক্ষাগত পরীক্ষা এবং নীতি গবেষণা

বিতর্ক
------

২০১৫ সালে, ভারতের বিমানবন্দর কর্তৃপক্ষের (এএআই) একটি নিয়োগ কেলেঙ্কারির ঘটনায় দিল্লী পুলিশ মেহতা এবং কেন্দ্রের নীতি গবেষণা কেন্দ্রের বিরুদ্ধে আস্থা লঙ্ঘনের জন্য একটি ফৌজদারী অভিযোগ দায়ের করে। সিপিআর পরীক্ষার সেল এএআইতে নিয়োগের জন্য পরীক্ষা পরিচালনার জন্য একটি চুক্তি পেয়েছিল। তবে অভিযোগ রয়েছে যে , পরীক্ষার ফলাফল নির্দিষ্ট পরীক্ষার্থীদের পক্ষে সাফল্যের সাথে হস্তক্ষেপ করেছে।   সিপিআর পরীক্ষার সেলটি তখন থেকেই বন্ধ ছিল।

তথ্যসূত্র
---------

1. ↑  "Funding"। *www.cprindia.org*। CPR India। সংগ্রহের তারিখ ১১ আগস্ট ২০১৯।
2. ↑  "The Hindu"।
3. ↑  "Indian Express"।
**অ্যাবসার্ড** (ইংরেজি: Absurd) হচ্ছে জার্মানির একটি সুপরিচিত ন্যাশনাল স্যোশালিস্ট ব্ল্যাক মেটাল ব্যান্ড ও তাদের চরম ডানপন্থী হিসেবে বিবেচনা করা হয়। ব্যান্ডটি ১৯৯২ সালে গঠিত হয় সন্ডারশাওসেনে হেন্ড্রিক মোবুস ও সেবাস্তিয়ান সাচাওসেইয়ের মাধ্যমে। তাদের গানের কথাতে জাতীয়তাবাদ, খ্রিস্টানবিরোধীতা ও পাগানিজমের প্রভাব লক্ষণীয়। প্রথমদিকের ন্যাশনাল স্যোশালিস্ট ব্ল্যাক মেটাল ব্যান্ড হওয়া সত্ত্বেও তারা অতটা বিখ্যাত ছিল না ১৯৯৯ সালের আসগার্ডস্রেই অ্যালবাম প্রকাশের আগ পর্যন্ত। ১৯৯৩ সালে ব্যান্ডের সদস্যরা ১৫ বছর বয়সী সান্ড্রো বেয়েরকে হত্যা করে কুখ্যাত হয়ে ওঠে। এ হত্যাকাণ্ডের উদ্দেশ্য ছিল সাচাওসেইয়ের অবৈধ সম্পর্ককে গোপন করা যা ছিল তার সহপাঠীর মায়ের সাথে ও ব্যান্ড সম্পর্কে নানা ধরনের গুজব ছড়ানো বন্ধ করা। এরপর ব্যান্ডের সদস্যরা জেলে একত্রিত হয়ে গান করার চেষ্টা করে। ১৯৯৮ সালে তার প্যারোলে মুক্তি পায় কারণ অপরাধের সময় তাদের বয়স ১৮ বছরের নিচে ছিল এই যুক্তিতে। তবে প্যারোলের শর্ত ভঙ্গের কারণে মোবুসের প্যারোল বাতিল হয়ে যায় কারণ সে একটা কনসার্টে হিটলার স্যালুট দিয়েছিল। যাইহোক সে কোনরকমে আমেরিকাতে চলে আসতে সক্ষম হয় ও আশ্রয় প্রার্থনা করে। কিন্তু সে সেখানেও গ্রেফতার হয় ও খুনের অপরাধে ৩ বছরের সাজা হয়। ১৫ই মে ২০০৩ সালে সে আবারও ৪ বছরের সাজা পায়। এ সমস্ত ঘটনার কারণে ব্যান্ডের লাইন আপ বারবার পরিবর্তিত হয় ও এখনকার ব্যান্ডটিকে তাই সম্পূর্ণ নতুন একটি ব্যান্ড বলে মনে করেন অনেকে। তাদের গানে ব্ল্যাক মেটাল ধারার গানে প্রভাব অতটা লক্ষণীয় না হলেও সেখানে হার্ডরক ও পাঙ্ক রক ধারার গানের উপদান বিদ্যমান। তাদের গানের এহেন বিচ্যুতির জন্য ব্ল্যাক মেটাল সমাজ কখনোই তাদের ভালো মনোযোগ প্রদর্শন করেনি।

বর্তমান সদস্য
-------------

* রোনাল্ড উলফমোবুস
* সভেন আনহোল্ড জিম্পার

ডিস্কোগ্রাফি
------------

* ইটারনাল উইন্টার (১৯৯২)
* গড’স ডেথ (১৯৯২)
* ডেথ ফেম দ্যা ফরেস্ট(১৯৯৩)
* স্যাডনেস (১৯৯৩)
* আউট অব ডুংজেওন (১৯৯৪)
* উবাংগাসরাউম (১৯৯৪)
* থুরিংগিয়ান পাগান ম্যাডনেস (১৯৯৫)
* সন্নেনরিটার (১৯৯৯)

### অ্যালবাম

* ফ্যাক্টা লংগুন্তুর (১৯৯৬)
* ওয়ারউলফথ্রোন (২০০১)
* টটেন লাইডার (২০০৩)
* ব্লুতগারিচত (২০০৫)
* ডার ফানফজেহনজাহরিগে ক্রেইগ (২০০৮)

তথ্যসূত্র
---------

1. ↑  "Interview by Sheol-Mag".
2. ↑  Thilo Thielke: *Töten für Wotan*, Der Spiegel 38/2000 vom 18. September 2000, Seite 134
3. ↑  *Verfassungsschutzbericht des Freistaats Thüringen - 1999* (PDF  ওয়েব্যাক মেশিনে আর্কাইভকৃত ২৮ জুলাই ২০১১ তারিখে) Punkt 4.6
4. ↑  Christian Dornbusch, Hans-Peter Killguss: Unheilige Allianzen. Black Metal zwischen Satanismus, Heidentum und Neonazismus', p. 52

বহিঃসংযোগ
---------

* আনুষ্ঠানিক ওয়েবসাইট (জার্মান/ইংরেজি)
* Free Hendrik Möbus website (German/English)
* Mourning the Ancient - Interview with Hendrik (2001)
* Mourning the Ancient, founder and webmaster of hendrikmoebus.com and secretary for William Luther Pierce, - Interview with Hendrik
* The Case of Hendrik Möbus by Dr. William Pierce - Free Speech - October 2000 - Volume VI, Number 10
**জেজু ইউনাইটেড ফুটবল ক্লাব** (কোরীয়: 제주 유나이티드, ইংরেজি: Jeju United FC; সাধারণত **জেজু ইউনাইটেড এফসি** এবং সংক্ষেপে **জেজু ইউনাইটেড** নামে পরিচিত) হচ্ছে জেজু দ্বীপ ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ১৯৮২ সালে *ইয়ুকং ফুটবল ক্লাব* নামে প্রতিষ্ঠিত হয়েছে। ৩৫,৬৫৭ ধারণক্ষমতাবিশিষ্ট জেজু বিশ্বকাপ স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় নাম কি-ইল এবং সভাপতির দায়িত্ব পালন করছেন কু জা-ইয়ং। বর্তমানে দক্ষিণ কোরীয় মধ্যমাঠের খেলোয়াড় চোই ইয়াং-জুন এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, জেজু ইউনাইটেড এপর্যন্ত ৫টি শিরোপা জয়লাভ করেছে; যার মধ্যে একটি কে লিগ ১ এবং একটি কে লিগ ২ শিরোপা রয়েছে। লি চাং-মিন, ওহ বান-সুক, ওহ সুং-বুম, জু মিন-কিউ এবং মানিয়ো ক্রুসের মতো খেলোয়াড়গণ জেজু ইউনাইটেডের জার্সি গায়ে মাঠ কাঁপিয়েছেন।

ইতিহাস
------

১৯৮৩ মৌসুমে জেজু ইউনাইটেড প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগ ১-এ অংশগ্রহণ করতে সক্ষম হয়েছিল। ১৯৮৩ সালের সালের ৮ই মে তারিখে, কে লিগ ১-এ ক্লাব ইতিহাসে নিজেদের প্রথম ম্যাচে লি জং-হুয়ানের অধীনে জেজু ইউনাইটেড হালেলুইয়াহের সাথে ১–১ গোলে ড্র করেছিল। ১৯৮৩ কে লিগ-এ জেজু ইউনাইটেড ৫টি জয় এবং ৭টি ড্রয়ে সর্বমোট ১৭ পয়েন্ট অর্জন করে সামগ্রিক পয়েন্ট তালিকায় ৩য় স্থান অর্জন করেছিল, যেখানে পার্ক ইয়ুন-কি ১৪টি গোল করে লিগে জেজু ইউনাইটেডের হয়ে সর্বোচ্চ গোলদাতা হয়েছিলেন।

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑
7. ↑
8. ↑

বহিঃসংযোগ
---------


উইকিমিডিয়া কমন্সে **জেজু ইউনাইটেড ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (কোরীয়) (ইংরেজি)
নীল আর্মস্ট্রং চাঁদের মাটিতে অবতরণ করছেন স্থানাংকিত আন্তর্জাতিক সময় বা ইউটিসি (ইউটিসি) সময় অনুযায়ী ১৯৬৯ সালের ২১ জুলাই ০২:৫৬তে। সারা পৃথিবী জুড়ে সরাসরি সম্প্রচারকৃত ভিডিও হতে নেয়া স্থিরচিত্র
 চাঁদের বুকে সফল অবতরনের স্থানগুলো তারিখ অনুসারে দেখানো হয়েছে। তারিখগুলো স্থানাংকিত আন্তর্জাতিক সময় বা ইউটিসি (ইউটিসি) অনুযায়ী অবতরণের তারিখ
**চাঁদে অবতরণ** বলতে চাঁদের বুকে কোন মহাকাশযানের আগমন বা অবতরণ করা বোঝায়। মহাকাশযানটি মনুষ্যবাহী অথবা মনুষ্যবিহীন উভয়-ই হতে পারে। তৎকালীন সোভিয়েত ইউনিয়নের লুনা ২ মিশন হচ্ছে চাঁদে অবতরণকারী মনুষ্যনির্মিত প্রথম বস্তু যা ১৯৫৯ সালের ১৩ সেপ্টেম্বর চাঁদে অবতরণ করে। মার্কিন যুক্তরাষ্ট্রের অ্যাপোলো ১১ মিশন চাঁদে মানুষের প্রথম সফল অবতরণ। ১৯৬৯ সালের ২০ জুলাই ১০:৫৬ পিএম EDT (স্থানাংকিত আন্তর্জাতিক সময় বা ইউটিসি (ইউটিসি) সময় অনুযায়ী ১৯৬৯ সালের ২১ জুলাই ০২:৫৬) মার্কিন মহাকাশচারী নীল আর্মস্ট্রং চাঁদের মাটিতে প্রথম মানুষ হিসেবে পা রাখেন। ১৯৬৯ থেকে ১৯৭২ এর মধ্যে চাঁদের বুকে ছয়বার মানুষের অবতরণ ঘটে এবং অসংখ্যবার মনুষ্যবিহীন অবতরণ ঘটে।

মনুষ্যবিহীন অবতরণ
-----------------

চাঁদে গিয়েছিল ১২ জন মানুষ

বৈজ্ঞানিক প্রেক্ষাপট
--------------------

রাজনৈতিক প্রেক্ষাপট
-------------------

আরো দেখুন
---------

* অ্যাপোলো ১১

তথ্যসূত্র
---------

1. ↑  "Manned Space Chronology: Apollo\_11"। spaceline.org। সংগ্রহের তারিখ ৬ ফেব্রুয়ারি ২০০৮।
2. ↑  "Apollo Anniversary: Moon Landing "Inspired World""। nationalgeographic.com। সংগ্রহের তারিখ ৬ ফেব্রুয়ারি ২০০৮।
3. ↑  "Luna 2"। NASA–NSSDC।
4. ↑  NASA Apollo 11 40th anniversary.

বহিঃসংযোগ
---------

* NASA's page on moon landings, missions, etc. (includes information on other space agencies' missions.)
* কার্লিতে Moon missions (United States) (ইংরেজি)
**দ্য প্যাংকর কর্পোরেশন জ্যাকহ্যামার** (ইংরেজি: The Pancor Corporation Jackhammer) হচ্ছে একটি ১২ গেজের, গ্যাস-চালিত স্বয়ংক্রিয় শটগান। এটি এখন পর্যন্ত তৈরি খুব অল্প সংখ্যক সম্পূর্ণ স্বয়ংক্রিয় শটগানের একটি। ১৯৮৭ সালে এই অস্ত্রটির পেটেন্ট করা হলেও, কখনও ব্যাপকভাবে এটির উৎপাদনের উদ্যোগ নেওয়া হয়নি। শুধুমাত্র কয়েকটি কার্যকর প্রোটোটাইপ তৈরি করা হয়েছিলো। কিছু সূত্র অনুসারে, বর্তমানে এর মধ্যে শুধু দুইটি প্রোটোটাইপের অস্তিত্বই বিদ্যমান। ১৯৯০ সালের শেষের দিকে অস্ত্রটির পেটেন্টের বর্তমান স্বত্বাধিকারী তৃতীয় মার্ক এর পেটেন্ট বিক্রির চেষ্টা করেন। তিনি সাড়ে তিন লক্ষ মার্কিন ডলারে এর পেটেন্ট, প্রোটোটাইপ, এবং উৎপাদন স্বত্ব বিক্রির করার ঘোষণা দিয়েছিলেন। অস্ত্রটির মৌলিক ও স্টাইলিশ ডিজাইন, ধ্বংসাত্মক ক্ষমতার কারণে এটি নানা টেলিভিশন প্রোগ্রাম, চলচ্চিত্র, এবং ভিডিও গেমসে ব্যবহৃত হয়েছে।

বিকাশ
-----

যুক্তরাষ্ট্রের নিউ মেক্সিকো অঙ্গরাজ্যের প্যাংকর ইন্ডাস্ট্রির জন অ্যান্ডারসন এই আগ্নেয়াস্ত্রটির নকশা প্রণয়ন করেন। পরবর্তীতে কিছু বিদেশি সরকার অস্ত্রটির নকশায় দেখে তাদের আগ্রহ প্রকাশ করে, এমন কী কিছু সংখ্যক অস্ত্রের তৈরির বায়না দেয় বলেও জানা যায়। অস্ত্রটির নকশা যখন উৎপাদনের অনুমোদন প্রাপ্তির উদ্দেশ্যে ইউনাইটেড স্টেটস ডিফেন্স ও ফায়ার আর্ম ডিজাইনে প্রদান করা হয়, তখন তারা এটিকে ১২ গেজের শটগান হিসেবে তালিকাভুক্ত করেন। অস্ত্রটির বিকাশ উৎপাদন সম্পর্কে ডিপার্টমেন্ট অফ ডিফেন্সের সিদ্ধান্ত ছিলো, অস্ত্রটির জন্য গুলি তৈরির খরচ বেশি এবং এটি মার্কিন অস্ত্রগারের প্রয়োজনীয় চাহিদা পূরণে সমর্থ হবে না, তাই তারা এই অস্ত্রটি নিজেদের জন্য উৎপাদনে অস্বীকৃতি জানায়। কিন্তু সত্যিকার অর্থে, প্যাংকর প্রতিরক্ষা দপ্তরের আওতাভুক্ত ছিলো না, বরং এটি ছিলো অন্যান্য সাধারণ অাগ্নেয়াস্ত্র নির্মাণকারী প্রতিষ্ঠানের মতো। এর ফলে প্রতিরক্ষা অধিদপ্তর তাদের ব্যাপারটি অতো আমলে নেয়নি। এই প্রশাসনিক জটিলতা প্যাংকর কর্পোরেশনকে দেউলেত্বর দিকে ঠেলে দেয়, কারণ মার্কিন সরকার অস্ত্রটির রপ্তানির অনুমোদন না দেওয়ায় আগ্রহী বাইরের দেশগুলোর কাছে তা বিক্রি করা সম্ভব হয়নি। ফলশ্রুতিতে দেনাশোধের জন্য প্যাংকর নিজের সম্পত্তি ও পূর্বে নির্মিত এই শটগানের কিছু প্রোটোটাইপ বিক্রি করতে বাধ্য হয়।

তথ্যসূত্র
---------

1. ↑  Jonathan Glazer। "The PANCOR Jackhammer"। Movie Gun Services। ১১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১০।

বহিঃসংযোগ
---------


উইকিমিডিয়া কমন্সে **প্যাংকর জ্যাকহ্যামার** সংক্রান্ত মিডিয়া রয়েছে।

* Modern Firearms - Jackhammer
* Movie Gun Services - Pancor Jackhammer  ওয়েব্যাক মেশিনে আর্কাইভকৃত ১১ অক্টোবর ২০১৮ তারিখে
**কেশব চক্রবর্তী** ছিলেন একজন ভারতীয় মুক্তিযোদ্ধা এবং কাকোরি ষড়যন্ত্রে জড়িত যুবকদের একজন।

জীবনের প্রথমার্ধ
----------------

কেশব চক্রবর্তী ছিলেন কলকাতা মেডিকেল কলেজের ছাত্র এবং শাম সুন্দর চক্রবর্তীর ঘনিষ্ঠ সহযোগী। তিনি অনুশীলন সমিতির সক্রিয় সদস্য ছিলেন।

স্বাধীনতা সংগ্রাম এবং কাকোরি ট্রেন ডাকাতি
-----------------------------------------

কেশব ছিলেন হিন্দুস্তান রিপাবলিকান অ্যাসোসিয়েশনের (এইচআরএ, ১৯২৮ সালে হিন্দুস্তান সমাজতান্ত্রিক রিপাবলিকান অ্যাসোসিয়েশন বা এইচএসআরএ-এর অন্তর্ভুক্ত) বিশিষ্ট ভারতীয় বিপ্লবী, যা ভারতে ব্রিটিশ সাম্রাজ্যের বিরুদ্ধে বিপ্লবী তৎপরতা চালানোর জন্য তৈরি করা হয়েছিল।

চন্দ্রশেখর আজাদ, আসফাকউল্লা খান এবং রামপ্রসাদ বিসমিলের সাথে কেশব ছিলেন একাধিক তরুণ মুক্তিযোদ্ধার দলের একজন সদস্য। বিপ্লবের জন্য বন্দুক কেনার প্রয়োজনীয় অর্থ ব্যয় করার জন্য, তারা পূর্ববর্তী ব্রিটিশ ভারত সরকারের অর্থ লুট করার সিদ্ধান্ত নিয়েছিল এবং গার্ডদের বগিতে ট্রেনে পরিবহন করে নিয়েছিল।

১৯২৫ সালের ৯ আগস্ট কেশব সহ তাদের ১০ জনের একটি দল উত্তরপ্রদেশের কাকোরীর রেলস্টেশনে একটি ট্রেন ছিনতাই করে। যদিও তারা পালাতে পেরেছিল, তবে ১৮ মাসের পুলিশ তদন্তের পরে তাদের মোট ৪০ জনকে গ্রেপ্তার করা হয়েছিল এবং পরে একটি মক ঔপনিবেশিক ব্রিটিশ বিচার সংঘটিত হয়েছিল।

যাবজ্জীবন কারাদণ্ড
------------------

১৯২৮ সালে, কাকোরি বিচারের সময়, ব্রিটিশ শাসনের অধীনস্থ আদালত রায় দেয়। রামপ্রসাদ বিসমিল, আশফাকুল্লা খান, রাজেন্দ্র লাহিড়ী এবং রোশান সিংকে মৃত্যুদণ্ড দেওয়া হয়েছিল; কেশব চক্রবর্তী সহ অন্যদের যাবজ্জীবন কারাদণ্ড দেওয়া হয়েছিল।

আরো দেখুন
---------

* উইকিসংকলন: হিন্দুস্তান রিপাবলিকান অ্যাসোসিয়েশন গঠন
* কাকোরি ষড়যন্ত্র

তথ্যসূত্র
---------

1. ↑  Azad (Tewari), Chandrashekhar (১৯২৫)। *Kakori ke veeron se parichay*।
2. ↑  Shrikrishan Saral (১৯৯৯)। *Indian revolutionaries: a comprehensive study, 1757-1961*। Ocean Books। পৃষ্ঠা 103–। আইএসবিএন 978-81-87100-19-5।
3. ↑  Vijay Kumar (Ram Prasad Bismil) (১৯২৫)। *The Revolutionary*। ১৯ জুন ২০১৫ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৫।
4. ↑  "Kakori Train Robbery December 19, 1927 : the Story of Real Freedom Fighters"। *www.ibtl.in*। IBTL। সংগ্রহের তারিখ ৭ জানুয়ারি ২০১৫।
5. ↑  Rana, Bhawan Singh (২০০৪)। *Chandra Shekhar Azad (An Immortal Revolutionary of India)* (1st সংস্করণ)। Diamond Pocket Books। আইএসবিএন 9788128808166। সংগ্রহের তারিখ ৭ জানুয়ারি ২০১৫।

* কাকোরি ট্রেনে ডাকাতি
**শম্ভূজীত বাসকোটা** ( নেপালি: शम्भूजीत बाँस्कोटा ) নেপালি সংগীত রচয়িতা । তিনি নেপালি চলচ্চিত্র শিল্পের সর্বাধিক জনপ্রিয় এবং উর্বর সংগীত পরিচালক হিসাবে বিবেচিত হন।  তিনি আড়াই শতাধিক ছবিতে প্রদর্শিত তিন হাজারেরও বেশি গান রচনা করেছেন। তিনি শিশুদের সহায়তা করার জন্য একটি মাদকবিরোধী কর্মসূচীতেও কাজ করেন। তিনি নেপালের ৩৬৫ শিল্পীর মধ্যে অন্যতম গায়ক যিনি "মেলানকলি" শিরোনামে পরিবেশিত একটি একক গানে অংশ নিয়েছিলেন যা গিনেস ওয়ার্ল্ড রেকর্ড তৈরি করেছিল। 

বাসকোটার দুই ছেলে ও দুই মেয়ে রয়েছে।  তাঁর পুত্র সৌর্যজিৎও সংগীত পরিচালক এবং *কুসুম রুমাল ২* চলচ্চিত্রের সংগীত পরিচালনা করেছেন। বসকোটার পুত্র-কন্যারা চলচ্চিত্রের সাথে ওতপ্রোতভাবে জড়িত।

তথ্যসূত্র
---------

1. ↑  "Nepali Times"। *www.nepalitimes.com*। সংগ্রহের তারিখ ২০১৮-০১-২৪।
2. ↑  "Nepali house-hold names go for the Guinness World Records"। *Kathmandu Post*। ২০১৯-০৪-০৮ তারিখে মূল থেকে আর্কাইভ করা।
3. ↑  "A man of many talents"। *Kathmandu Post*। ২০১৯-০৫-২৫ তারিখে মূল থেকে আর্কাইভ করা।

বহিঃসংযোগ
---------

* আইএমডিবিতে শম্ভূজীত বাসকোটা
**প্রীতম রানি সিওয়াচ** (জন্ম ২রা অক্টোবর ১৯৭৪) হলেন ভারতীয় মহিলা হকি দলের একজন প্রাক্তন অধিনায়ক। ২০০৮ সালে, "অতিরিক্ত অভিজ্ঞতার সম্পদ" ভাগ করে নেবার জন্য তাঁকে অলিম্পিক বাছাইপর্বের দলে যোগদানের জন্য ডাকা হয়েছিল। দলটি অলিম্পিকে যোগ্যতা অর্জন না করার পরে, সিওয়াচ একটি সাক্ষাৎকারে বলেছিলেন, "ফলাফলগুলি যতটা খারাপ দেখাচ্ছে, আমরা ততটা খারাপ নই। এটি কেবল সুযোগের সদ্ব্যাবহার না করা [.. . ] আমার সময় আর এখনকার মধ্যে একটা পার্থক্য হল মাঝমাঠ। মাঝমাঠে সীতা গুঁসাইয়ের সাথে আমাদের অভিজ্ঞ মিডফিল্ড ছিল। সেটি আমাদের সাহায্য করেছে। এখানে, টি এইচ রঞ্জিতা এবং রোজালিন্ড রাল্টে দুজনেই তরুণ, সবেমাত্র দলে এসেছে। তারা শক্তিশালী যুবা, কেবল উন্নতি করবে।"

তিনি শেষবার দলের সাথে খেলেছিলেন যখন এটি ২০০২ কমনওয়েলথ গেমসে স্বর্ণ জিতেছিল। তিনি বর্তমানে একটি একাডেমি চালাচ্ছেন এবং কোচ হওয়ার প্রশিক্ষণ নিচ্ছেন।

কর্মজীবন
--------

প্রীতম হরিয়ানার গুরগাঁওয়ের কাছে ঝাড়সা গ্রামে জন্মগ্রহণ করেন এবং ৯ বছর বয়সে হকি খেলা শুরু করেন। ঝাড়সার স্কুলে পিটিআই মাস্টার তারা চাঁদের নির্দেশনায় তিনি নিজের হকি খেলোয়াড় জীবন গড়ে তুলেছিলেন। মাস্টার তারা চাঁদ এবং হেড মাস্টার রাঘবেন্দ্র সিং যাদব তাঁকে হকির সেরা খেলোয়াড় হতে সাহায্য করেছেন।

প্রীতম রানি সিওয়াচ এখন বিশ্বকাপ এবং কমনওয়েলথ গেমসের জন্য ভারতীয় মহিলা হকি দলের কোচ।

টীকা
----

1. 1 2  "Pritam Rani stages a comeback"। *The Hindu*। ১৮ মার্চ ২০০৮। Archived from the original on ১৯ মে ২০০৮। সংগ্রহের তারিখ ২০০৮-০৪-১৪। উদ্ধৃতি শৈলী রক্ষণাবেক্ষণ: ইউআরএল ফিট নয় (link)
2. ↑  "Pritam Rani stages a comeback". *The Hindu*. 18 March 2008. Archived from the original on 19 May 2008. Retrieved 14 April 2008.`{{cite web}}`: CS1 maint: unfit URL (link)

বহিঃসংযোগ
---------

* জীবনী
* কমনওয়েলথ গেমসের জীবনী  ওয়েব্যাক মেশিনে আর্কাইভকৃত ৩ মার্চ ২০১৬ তারিখে
* ওয়েব্যাক মেশিনে আর্কাইভকৃত ৪ মার্চ ২০১৬ তারিখে
**জো রবার্ট গ্রিনহিল** (১৪ জুলাই, ১৯১৪ - ১১ ফেব্রুয়ারি, ২০১১) একজন আমেরিকান অ্যাটর্নি ছিলেন। তিনি টেক্সাস সুপ্রিম কোর্টে ২৫ বছর দায়িত্ব পালন করেন, যার মাঝে ১০ বছর প্রধান বিচারপতি ছিলেন।

জীবনী
-----

গ্রিনহিল টেক্সাসের হিউস্টনে জন্মগ্রহণ করেন। তিনি টেক্সাস বিশ্ববিদ্যালয়ে পড়াশোনা করেছেন, যেখানে ১৯৩৬ সালে কলাবিদ্যায় স্নাতক ও ব্যবসায় প্রশাসনে স্নাতক ডিগ্রী অর্জন করেন। পরবর্তীতে একই বিশ্ববিদ্যালয় থেকে ১৯৩৯ সালে আইনবিদ্যায় স্নাতক ডিগ্রী অর্জন করেন। তিনি টেক্সাস কাউবয় দলের সদস্য ছিলেন। দ্বিতীয় বিশ্বযুদ্ধের সময় মার্কিন যুক্তরাষ্ট্রের নৌবাহিনীর জুনিয়র অফিসার হিসেবে গোয়েন্দা বিভাগ ও প্যাসিফিক থিয়েটারের মাইন সুইপারের নির্বাহী কর্মকর্তা পদে দায়িত্ব পালন করছেন। তিনি ১৯৪৮ সালে টেক্সাস রাজ্যের সহকারী অ্যাটর্নি জেনারেল দায়িত্বে নিযুক্ত হন। পরবর্তীতে ১৯৫৭ সালে টেক্সাস সুপ্রিম কোর্টে নিযুক্ত হন, যেখানে তিনি ১৯৮২ সাল পর্যন্ত দায়িত্ব পালন করেন। তিনি ১৯৭৭ সালে সাউদার্ন মেথডিস্ট ইউনিভার্সিটি থেকে সম্মানসূচক ডক্টর অফ ল ডিগ্রি লাভ করেছিলেন।

গ্রিনহিল ১৯৫০ সালে প্রতিষ্ঠিত গ্রেভস, ডগার্টি ও গ্রিনহিল-এর সহ-প্রতিষ্ঠাতা ও বেকার বটসের পরামর্শদাতা ছিলেন।

তথ্যসূত্র
---------

1. ↑  "Texas high court justice Greenhill dies at 96"। *Houston Chronicle*। ফেব্রুয়ারি ১১, ২০১১।
2. ↑  "Joe Robert Greenhill"। *tarltonapps.law.utexas.edu*। ২০২১-১০-২৭ তারিখে মূল থেকে আর্কাইভ করা। সংগ্রহের তারিখ ২০২০-০৯-১৪।
**প্যারামোর** একটি আমেরিকান রক ব্যান্ড যা ২০০৪ সালে টেনেসির ফ্রাঙ্কলিনে গঠিত হয়। ব্যান্ডের সদস্যরা হচ্ছেন ভোকাল হেইলেই উইলিয়ামস, লিড গিটারিস্ট জোস ফাররো, বেজিস্ট জেরেমি ডেভিস, ড্রামার জ্যাক ফাররো ও রিদম গিটারিস্ট টেইলর ইয়র্ক। দলটি তাদের ডেব্যু অ্যালবাম অল উই নো ইজ ফলিং ২০০৫ সালে মুক্তি পায় ও ২০০৭ সালে তাদের ২য় অ্যালবাম রায়ট মুক্তি পায় যা আমেরিকাতে প্লাটিনাম ও অস্ট্রেলিয়া, কানাডা, নিউজিল্যান্ড ও ইংল্যান্ডে গোল্ড সনদ পায়। প্যারামোরের ৩য় অ্যালবাম ব্র্যান্ড নিউ আইস ২০০৯ সালের ২৯শে সেপ্টেম্বর বের হয় যা ছিল তাদের সবচেয়ে সফল অ্যালবাম।

ইতিহাস
------

২০০২ সালে মাত্র তের বছর বয়সে হেইলেই উইলিয়ামস মিসিসিপি থেকে টেনেসিতে চলে আসে ও যেখানে সে হাই স্কুলে দু’ভাই জোস ফারো ও জ্যাক ফারোর দেখা পায়।ব্রেট ম্যানিং-এর কাছে তিনি ভোকালের তালিম নিতে থাকেন আসার কিছু পরেই। ব্যান্ডটা আনুষ্ঠানিকভাবে ২০০৪ সালে গঠিত হয়।

 প্যারামোর দ্যা সোশ্যালে ২৩শে এপ্রিল ২০০৪ সালে ফ্লোরিডায়
২০০৫ সালের ১৪ই জুলাই তাদের প্রথম অ্যালবাম অল উই নো ইজ ফলিং মুক্তি পায় ও বিলবোর্ডের ৩০তম স্থান পায়। প্যারামোর তাদের প্রথম একক গান প্রেসার বের করে ঐ অ্যালবাম থেকে ও ভিডিও বানায়। কিন্তু তা ব্যর্থ হয় শ্রোতাদের মনোযোগ আকর্ষণ করতে। ২০০৭ সালের জানুয়ারীতে তাদের অ্যালবাম রায়টের কাজ শুরু করে যা জুনের ১২ তারিখে প্রকাশিত হয়। এই অ্যালবামটি বিলবোর্ডে ২০তম ও ইংল্যান্ডে ২৪ তম স্থান পায় এবং আমেরিকাতে প্রথম সপ্তাহে ৪৪০০০ কপি বিক্রি হয়। ১১ অক্টোবর ২০০৭ সালে প্যারামোরের মিউজিক ভিডিও ক্র্যাশক্র্যাশক্র্যাশ আমেরিকাতে মুক্তি পায় রায়ট অ্যালবাম থেকে পরবর্তী একক গান হিসেবে। এই ভিডিওতে দেখা যায় একটা খোলা মরুভূমিতে প্যারামোর ব্যান্ডের ওপর গোয়েন্দাগিরি করা হচ্ছে ও পরে তাদের বাদ্যযন্ত্র ভেঙ্গে ফেলা হয়। ১৯শে নভেম্বর এই গানটা আমেরিকাতে প্রকাশিত হয় ও ১২ই নভেম্বর ইংল্যান্ডে প্রকাশিত হয়। প্যারামোর ২০০৮ সালে ৫০তম গ্রামি অ্যাডওয়ার্ডে সেরা নতুন শিল্পী হিসেবে পুরস্কারের জন্য মনোনীত হয়। কিন্তু এ্যামি ওয়াইন হাউজের কাছে পরাজিত হয়। হেইলেই উইলিয়ামস ব্যান্ডটি মেয়ে ভিত্তিক প্রসঙ্গে বলেন যে প্যারামোর মেয়ে প্রধান ব্যান্ড না এবং এটা গান করে মানুষ যাতে সংগীত পছন্দ করে, এজন্য না যে লোকেরা আমার যৌনতা নিয়ে কথা বলবে। প্যারামোর এমটিভির জন্য আনপ্লাগড কনসার্টে অংশ নেয়। ২০১০ সালে মে মাসে তারা ঘোষণা করে যে তারা নভেম্বরে সংক্ষিপ্ত সময়ের জন্য ইংল্যান্ড সফরে যাবে।

বর্তমান সদস্য
-------------

* হেইলেই উইলিয়ামস
* জোস ফারো
* জেরেমি ডেভিস
* জ্যাক ফাররো
* টেইলর ইয়র্ক

ডিস্কোগ্রাফি
------------

* অল উই নো ইজ ফলিং (২০০৫)
* রায়ট! (২০০৭)
* ব্র্যান্ড নিউ আইজ (২০০৯)

তথ্যসূত্র
---------

1. ↑
2. ↑  "সংরক্ষণাগারভুক্ত অনুলিপি"। ৭ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৩ নভেম্বর ২০১০।
3. ↑
4. ↑

বহিঃসংযোগ
---------


উইকিমিডিয়া কমন্সে **প্যারামোর** সংক্রান্ত মিডিয়া রয়েছে।

* আনুষ্ঠানিক ওয়েবসাইট[*স্থায়ীভাবে অকার্যকর সংযোগ*]
* টুইটারে প্যারামোর
```
**লল্লান প্রসাদ সিং** (১৯১২ – ১৭ অক্টোবর ১৯৯৮ ) ছিলেন একজন ভারতীয় আইনজ্ঞ ও আমলা। ১৯৩৬ খ্রিস্টাব্দে  ব্রিটিশ শাসনামলের আইসিএস তিনি স্বাধীনতার পর বিহার রাজ্যের মুখ্য সচিব হন। দীর্ঘ এবং নাগরিক সেবা তথা সিভিল সার্ভিসে দীর্ঘ ও বিশিষ্ট সেবা প্রদানের জন্য ভারত সরকার ১৯৯৯ খ্রিস্টাব্দে মরণোত্তর পদ্মবিভূষণ সম্মাননা প্রদান করে। 
```

জীবনী
-----

লল্লান প্রসাদ  ব্রিটিশ ভারতের  বেঙ্গল প্রেসিডেন্সির অধুনা বিহার রাজ্যের বক্সারে জন্মগ্রহণ করেন। তিনি আইন নিয়ে পড়াশোনা করেন এবং ১৯৩৬ খ্রিস্টাব্দে আইসিএস হন। ১৯৪৭ খ্রিস্টাব্দে স্বাধীনতার পর তিনি দীর্ঘসময়ের বিশিষ্ট কর্মজীবন অতিবাহিত করেন সিভিল সার্ভিসে। ১৯৪৬ খ্রিস্টাব্দ হতে অল্প সময়ের অর্থ সচিবসহ পাঁচ বছর তিনি বিহার সরকারের মুখ্য সচিব ছিলেন। তৎকালীন বিহার সরকারের মুখ্যমন্ত্রী শ্রীকৃষ্ণ সিনহা এবং উপমুখ্যমন্ত্রী ড. অনুগ্রহ নারায়ণ সিনহার অত্যন্ত বিশ্বস্ত ছিলেন তিনি। পরে তিনি ভারত সরকারের স্বরাষ্ট্র সচিব, ভারতের পাঁচটি উত্তর-পূর্ব রাজ্যের রাজ্যপাল, (আসামের রাজ্যপাল (১৯৭৩-৮০), মণিপুর (১৯৭৩-৮০, ১৯৮২-৮৩), মেঘালয় (১৯৭৩-৮০), নাগাল্যান্ড (১৯৭৩-৮১), এবং ত্রিপুরা (১৯৭৩–৮০)। নেপালে ভারতের রাষ্ট্রদূতেরপদসহ নানা অবস্থানে কর্মজীবন কাটিয়েছেন।

লল্লান প্রসাদ তার কর্মজীবনে দুটি গ্রন্থ রচনা করেন। বই দুটি হল-

\* ''পোট্রেট অফ লাল বাহাদুর শাস্ত্রী: দ্য কুইনটেসেন্সিয়াল গান্ধীয়ান''

\* ''ইলেকটোরাল রিফর্ম ইন ইন্ডিয়া''

তিনি মনোরমা মেহতাকে বিবাহ করেন। তাদের চার সন্তানেরা হলেন, বিনীতা, নন্দিনী, বিজয় ও প্রিয়দর্শনী। লল্লান প্রসাদ ১৯৯৮ খ্রিস্টাব্দের ১৭ অক্টোবর পরলোক গমন করেন। ভারত সরকার ১৯৯৯ খ্রিস্টাব্দে সিভিল সার্ভিসে দীর্ঘ ও বিশিষ্ট কর্মজীবনের জন্য মরণোত্তর পদ্মবিভূষণে ভূষিত করে।

গ্যালারি
--------

আরো দেখুন
---------

* 1975 সালের শিলং চুক্তি

তথ্যসূত্র
---------





1. ↑  WorldStatesmen
2. ↑  The London Gazette, 9 October 1936
***সামনা*** ভারতের মহারাষ্ট্রে প্রকাশিত একটি মারাঠি ভাষার সংবাদপত্র। এই কাগজটি ১৯৮৮ সালের ২৩ শে জানুয়ারী মহারাষ্ট্রের কট্টর ডানপন্থী রাজনৈতিক দল শিবসেনার প্রতিষ্ঠাতা বাল ঠাকরের দ্বারা প্রবর্তন করা হয়েছিল। কাগজের একটি হিন্দি সংস্করণ, *দোপাহার কা সামনা* জনপ্রিয় হিন্দি সামনা নামে পরিচিত, ১৯৯৩ সালের ২৩ ফেব্রুয়ারি চালু হয়েছিল।

ইতিহাস
------

*ফার্স্টপোস্ট* *সামনা* প্রতিষ্ঠার কারণ ছিল। তিনি এবং তাঁর দল অন্যান্য সংবাদমাধ্যমে যে সংবাদ পাচ্ছিলেন তা নিয়ে ঠাকরের অসন্তুষ্টি ছিল। একে শিবসেনার মুখপত্র হিসাবে বর্ণনা করে ঠাকরের কাছে তথ্য সরবরাহ করা হয়েছিল। *ফার্স্টপোস্ট* আরও জানিয়েছিল যে, অন্যান্য সংবাদপত্র যখন তাদের সংবাদ পক্ষপাতদুষ্ট হতে দেয়, *সামনা* সেখানে সরকারী নীতি এবং নাগরিক বিষয়গুলির তুলনামূলক নিরপেক্ষ সংবাদ সরবরাহ করে। এটি কেবলমাত্র শিবসেনা সম্পর্কে পক্ষপাতিত্বমূলক সংবাদ পরিবেশন করত। 

*হিন্দুস্তান টাইমসের* মতে, *১৯৯২-৯৩* দাঙ্গার সময় *সামনা* একটি "গুরুত্বপূর্ণ ভূমিকা পালন করেছিল" এবং ঠাকরের "বিরোধী গোষ্ঠী দ্বারা চালিত সহিংসতার মাত্রা অতিরঞ্জিত করে শিব সৈনিকদের তাদের খারাপ কাজ করতে উদ্বুদ্ধ করেছিল।" 

বাল ঠাকরেক ১৭ নভেম্বর ২০১২-এ তাঁর মৃত্যুর আগ পর্যন্ত উভয় পত্রিকা সম্পাদনা করেছেন। তাঁকে সম্মান জানাতে, ঠাকরের পুত্র উদ্ধব ঠাকরে তাকে "প্রতিষ্ঠাতা-সম্পাদক" হিসাবে অভিহিত করেছিলেন। 

২৭ নভেম্বর, ২০১৯ অবধি উভয় পত্রিকার প্রধান সম্পাদক ছিলেন উদ্ধব ঠাকরে, তবে তিনি মুখ্যমন্ত্রী পদে নির্বাচিত হওয়ার কারণে তাকে এ পদ থেকে পদত্যাগ করতে হয়েছিল। বর্তমানে মারাঠি এ পত্রিকার নির্বাহী সম্পাদক হলেন রশ্মি ঠাকরে এবং হিন্দি পত্রিকার আবাসিক সম্পাদক হলেন অনিল তিওয়ারি ।

আরো দেখুন
---------

* মারাঠি ভাষার সংবাদপত্রের তালিকা
* ভারতের সংবাদপত্রের তালিকা

তথ্যসূত্র
---------

1. 1 2  "Uddhav steps in as editor of Sena newspapers"। IBN Live। ৪ ডিসেম্বর ২০১২। ২৬ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১২।
2. 1 2  "The importance of Bal Thackeray's Dainik Saamana - Firstpost"। *www.firstpost.com*। সংগ্রহের তারিখ ২০১৮-০৯-২৮।
3. ↑  "The Saamna has come of age" (ইংরেজি ভাষায়)। ২০১৬-০৫-২৪। সংগ্রহের তারিখ ২০১৮-০৯-২৮।

বহিঃসংযোগ
---------

* *সমনা* ই-পেপার
* *সামনার* প্রবর্তনে সময়[*স্থায়ীভাবে অকার্যকর সংযোগ*]
**ফেথিয়ে মসজিদ** (ইংরেজি: *Fethiye Mosque*) আলবেনিয়ার ক্রুজ শহরে অবস্থিত একটি ঐতিহাসিক মসজিদ। এটি তুর্কি সুলতান মুহাম্মদ দ্বিতীয় দ্বারা ১৪৫১-১৪৬৮ সালে নির্মিত হয়েছিল। মসজিদটি তুর্কি ঐতিহ্যবাহী স্থাপত্যশৈলীতে নির্মিত হয়েছে এবং এটি আলবেনিয়ার সবচেয়ে গুরুত্বপূর্ণ ঐতিহাসিক স্থাপনাগুলির মধ্যে একটি।

ঐতিহাসিক পটভূমি
---------------

১৪৫১ সালে, তুর্কি সুলতান মুহাম্মদ দ্বিতীয় ক্রুজ শহর দখল করেন। তিনি শহরে একটি মসজিদ নির্মাণের সিদ্ধান্ত নেন যা তার বিজয়ের স্মরণে থাকবে। মসজিদটি নির্মাণের জন্য তিনি একজন বিখ্যাত তুর্কি স্থপতিকে নিয়োগ করেন।

মসজিদটি ১৪৬৮ সালে নির্মাণের সমাপ্ত হয়। এটি তুর্কি ঐতিহ্যবাহী স্থাপত্যশৈলীতে নির্মিত হয়েছে। মসজিদের গম্বুজটি একটি সুন্দর টাইলওয়ার্ক দিয়ে সজ্জিত।

মসজিদের কাঠামো
--------------

ফেথিয়ে মসজিদ একটি বড় চৌকোকৃত প্ল্যাটফর্মের উপর অবস্থিত। এর একটি বড় গম্বুজ এবং চারটি মিনার রয়েছে। গম্বুজটি একটি সুন্দর টাইলওয়ার্ক দিয়ে সজ্জিত। মসজিদের অভ্যন্তরে একটি বিশাল নামাজের হল রয়েছে, যা ৪০০ জনের বেশি মুসল্লি ধারণ করতে পারে।

মসজিদের গুরুত্ব
---------------

ফেথিয়ে মসজিদ আলবেনিয়ার সবচেয়ে গুরুত্বপূর্ণ ঐতিহাসিক স্থাপনাগুলির মধ্যে একটি। এটি আলবেনিয়ার মুসলিম সংস্কৃতির একটি গুরুত্বপূর্ণ কেন্দ্র। এটি একটি জনপ্রিয় পর্যটন আকর্ষণও।

সংরক্ষণ
-------

ফেথিয়ে মসজিদ আলবেনিয়ার একটি সংরক্ষণ করা স্থাপনা। এটি একটি রাষ্ট্রীয় জাদুঘর হিসাবে পরিচালিত হয়। মসজিদটি নিয়মিত রক্ষণাবেক্ষণ করা হয়।

উপসংহার
-------

ফেথিয়ে মসজিদ একটি গুরুত্বপূর্ণ ঐতিহাসিক এবং সাংস্কৃতিক স্থাপনা। এটি আলবেনিয়ার মুসলিম সংস্কৃতির একটি গুরুত্বপূর্ণ কেন্দ্র। মসজিদটি একটি জনপ্রিয় পর্যটন আকর্ষণও।
**ব্রজমোহন জামাতিয়া** (১৯০৫ – ২ মার্চ ২০১২) একজন ভারতীয় রাজনীতিবিদ ছিলেন। তিনি মনুতে জন্মগ্রহণ করেন এবং মৃত্যুবরণ করেন।

কর্মজীবন
--------

জামাতিয়া দক্ষিণ ত্রিপুরার একটি আদিবাসী কৃষক পরিবারে জন্মগ্রহণ করেন। নিরক্ষর হওয়ায় তিনি *জনশিক্ষা সমিতি* সাক্ষরতা আন্দোলনের সংস্পর্শে আসেন। ১৯৫০ সালে তিনি ভারতের কমিউনিস্ট পার্টির সদস্য হন। তিনি গণমুক্তি পরিষদের সংগ্রামে সক্রিয় ছিলেন এবং সংগঠনের কেন্দ্রীয় কমিটির সদস্য হন। ১৯৬৪ সালে পার্টিতে বিভক্ত হয়ে তিনি ভারতের কমিউনিস্ট পার্টি (মার্কসবাদী) এর পক্ষে ছিলেন। তিনি সিপিআই(এম)-এর ত্রিপুরা রাজ্য কমিটির সদস্য হন।

তিনি ১৯৭৭ সালে এবং আবার ১৯৮৮ সালে ত্রিপুরা বিধানসভায় নির্বাচিত হন।

জামাতিয়া বেশ কয়েক বছর আন্ডারগ্রাউন্ডে কাটিয়েছেন। তিনি আটবার কারাবরণ করেন। তিনি কারাগারে পড়তে এবং লিখতে শিখেছিলেন। সব মিলিয়ে তার জেলের মেয়াদ প্রায় এক দশক ধরে চলে।

তথ্যসূত্র
---------

1. 1 2 3 4  People's Democracy. *Comrade Brajamohan Jamatia  ওয়েব্যাক মেশিনে আর্কাইভকৃত ৮ আগস্ট ২০১২ তারিখে*
2. ↑  "Jolaibari Assembly Constituency Election Result - Legislative Assembly Constituency"। *resultuniversity.com*। সংগ্রহের তারিখ ৬ জানুয়ারি ২০২১।
3. ↑  "Tripura Assembly Election Results in 1988"। *www.elections.in*। সংগ্রহের তারিখ ৬ জানুয়ারি ২০২১।
4. ↑  "Veteran Communist leader Brajamohan Jamatiya, 106, died"। Bengal Newz। ২০১২-০৩-০৩। ২০২২-১১-১৪ তারিখে মূল থেকে আর্কাইভ করা। সংগ্রহের তারিখ ২০১২-০৪-১৮।
**শ্বেত মসজিদ** (আলবেনিয়ান: *Xhamia e Bardhë* বা *Ak Mesxhid*), যা সুলতান বায়েজিদ দ্বিতীয় মসজিদ নামেও পরিচিত, আলবেনিয়ার বেরাতের বেরাত ক্যাসেল-এ অবস্থিত একটি ধ্বংসপ্রাপ্ত মসজিদ। ছোট, মোটামুটি বর্গাকার মসজিদের এখনও প্রায় এক মিটার উঁচু ভিত্তি দেয়াল এবং মিনারেটটির গোড়া, যা দুই মিটারেরও বেশি উঁচু। এটি ১৪১৭ সালে সাদা বেলেপাথর দিয়ে নির্মিত হয়েছিল এবং ১৯ শতকে উসমানীয় সাম্রাজ্যের তানজিমাত সংস্কারের বিরুদ্ধে স্থানীয় বিদ্রোহের পর কোনও এক সময় ধ্বংস হয়েছিল।

ইতিহাস
------

শ্বেত মসজিদটি ১৪১৭ সালে উসমানীয় সুলতান বায়েজিদ দ্বিতীয়ের শাসনামলে নির্মিত হয়েছিল। এটি বেরাতের সবচেয়ে প্রাচীন মসজিদগুলির মধ্যে একটি ছিল। মসজিদটি একটি ছোট, মোটামুটি বর্গাকার কাঠামো ছিল, যার প্রতিটি পাশে প্রায় ১২ মিটার (৩৯ ফুট)। এটি সাদা বেলেপাথর দিয়ে নির্মিত হয়েছিল এবং একটি মিনারেট ছিল।

১৯ শতকে উসমানীয় সাম্রাজ্যের তানজিমাত সংস্কারের বিরুদ্ধে স্থানীয় বিদ্রোহের পর মসজিদটি ধ্বংস হয়েছিল। বিদ্রোহীদের দ্বারা মসজিদটিতে আগুন লাগানো হয়েছিল এবং এটি সম্পূর্ণরূপে ধ্বংস হয়ে যায়।

বর্তমান অবস্থা
--------------

আজ, শ্বেত মসজিদটি একটি ধ্বংসাবশেষ। মসজিদের ভিত্তি দেয়াল এখনও দাঁড়িয়ে আছে, তবে ছাদ, দেয়াল এবং মিনারেট সবই ধ্বংস হয়ে গেছে। মসজিদটি বেরাতের একটি জনপ্রিয় পর্যটন আকর্ষণ।

সংস্কার
-------

২০১৮ সালে, আলবেনিয়ান সরকার শ্বেত মসজিদটি সংস্কারের জন্য একটি প্রকল্প শুরু করে। প্রকল্পের লক্ষ্য ছিল মসজিদটিকে তার ঐতিহাসিক চেহারা ফিরিয়ে দেওয়া। প্রকল্পটি ২০২২ সালে শেষ হয়েছিল এবং সংস্কারকৃত মসজিদটি এখন জনসাধারণের জন্য উন্মুক্ত।

তথ্যসূত্র
---------

* "The White Mosque of Berat". Wikipedia, the Free Encyclopedia. Wikimedia Foundation, Inc. Retrieved 2023-09-16.
* "Xhamia e Bardhë". Berat Castle. Retrieved 2023-09-16.
* "Berat Castle". UNESCO World Heritage Centre. Retrieved 2023-09-16.
**ব্ল্যাকহর্স রোড** হল লন্ডন ওভারগ্রাউন্ড ও লন্ডন আন্ডারগ্রাউন্ডের মধ্যকার একটি বিনিময় স্টেশন। এটি ইংল্যান্ডের লন্ডন শহরের ওয়ালথামস্টোয় ব্ল্যাকহর্স রোড/ব্ল্যাকহর্স লেন ও ফরেস্ট রোডের সংযোগস্থলে জংশনে অবস্থিত। এটি লন্ডন আন্ডারগ্রাউন্ডের ভিক্টোরিয়া লাইনে অবস্থিত এবং সেই লাইনের পূর্ব প্রান্তে উপান্তর স্টেশন। মাটির উপরে, স্টেশনটি লন্ডন ওভারগ্রাউন্ডের গসপেল ওক থেকে বার্কিং লাইনে, সেন্ট প্যানক্রাস থেকে ৭ মাইল ২১ চেইন (১১.৭ কিমি) (কেন্টিশ টাউন এবং মর্টিমার স্ট্রিট জংশনের মাধ্যমে পরিমাপ করা হয়েছে)।

এটি ট্র্যাভেলকার্ড জোন ৩-এর মধ্যে রয়েছে এবং ভিক্টোরিয়া লাইনের সবচেয়ে কম ব্যবহৃত স্টেশন, প্রতি বছর ৬৪.৪ লাখ যাত্রী দ্বারা ব্যবহৃত হয়। এটি ওয়ালথামস্টো ওয়েটল্যান্ডের নিকটতম রেলওয়ে স্টেশন।

স্বয়ংক্রিয় টিকিট পরীক্ষক যন্ত্রসমূহ সমস্ত প্ল্যাটফর্মে যাত্রীদের প্রবেশ নিয়ন্ত্রণ করে। ওয়েস্টার কার্ড ব্যবহারকারী যাত্রীদের একটি রেলপথ থেকে অন্য রেলপথে স্থানান্তর হওয়ার সময় একটি "ইন্টারচেঞ্জ ওয়েস্টার কার্ড রিডার"-এ কার্ড আলতোভাবে চাপতে হয়।

তথ্যসূত্র
---------

1. ↑  Padgett, David (অক্টোবর ২০১৬) [1988]। Brailsford, Martyn, সম্পাদক। *Railway Track Diagrams 2: Eastern* (4th সংস্করণ)। Frome: Trackmaps। map 1B। আইএসবিএন 978-0-9549866-8-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Standard Tube Map* (পিডিএফ) (মানচিত্র)। Not to scale। Transport for London। নভেম্বর ২০২২। ৭ নভেম্বর ২০২২ তারিখে মূল (PDF) থেকে আর্কাইভ করা। সংগ্রহের তারিখ ৯ সেপ্টেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**গ্র্যান্ড হাইয়্যাট মুম্বাই** হোটেলটি একটি পাঁচ তারকা বিশিষ্ট নামকরা হোটেল। হোটেলটির অবস্থান ভারতের মুম্বাই শহরের ওয়েস্টার্ন এক্সপ্রেস সান্টাক্রুজ নামক স্থানে, যা কিনা শিকাগোর লোহান অ্যাসোসিয়েটস নামক প্রতিষ্ঠান কর্তৃক নকশাকৃত। গ্র্যান্ড হাইয়্যাট মুম্বাই হোটেলটি ২০০৪ সালে চালু করা হয়েছিল।

অবকাঠামো এবং সুবিধাসমূহ
-----------------------

চমৎকার এই হোটেলটিতে আছে ৫৪৭টির মতো কামড়া এবং ১৪৭টি পরিপাটি অ্যাপার্টমেন্ট। হোটেলটি নির্মিত হয়েছে ১২ একর জমি নিয়ে গঠিত বিশাল এলাকার উপর। হোটেলটির ব্যান্কুইট হলটি যে তলাতে অবস্থিত তা অনুষ্ঠান করতে আগ্রহি ব্যক্তিদের প্রদান করে ৩০,০০০ বর্গ ফুট/২৭৯০ বর্গ মিটার আয়তনের বিশাল কনফারেন্স রুম এবং মিটিং করবার যায়গা। হোটেলটিতে অন্তর্ভুক্ত রয়েছে নগরের অন্যতম বলরুম যা পুরোপুরি তার সংযোগ দ্বারা সংযুক্ত; হোটেলটিতে রয়েছে সাতটি অতিরিক্ত মিটিং রুম এবং বোর্ড রুম এবং একটি প্রাক-ফাংকশন এলাকা। হোটেলটিতে আরো রয়েছে বিশেষ ধরনের রেস্তোরা- চাইনা হাউজ, সেলিনি, সোমা এবং ফিফটি ফাইভ পূর্ব; যেগুলিতে ভারতীয় এবং আন্তর্জাতিক রন্ধনশৈলী পরিবেশন করা হয়ে থাকে। হোটেলটিতে আরো আছে একটি পানশালা, লাউঞ্জ, গর্মেট স্টোর, ব্যায়াম কেন্দ্র এবং একটি সুন্দর সেলুন যা বহু-তলা বিশিষ্ট শপিং প্লাজার অভ্যন্তরে অবস্থিত। হোটেলটিতে আরো আছে গ্র্যান্ড ক্লাব, ক্লাব ওয়েসিস স্পা, সুইমিংপুল এলাকা এবং আবাসিকদের জন্য বার্বিকিউ করার এলাকা। হোটেলটিতে আরো রয়েছে বাচ্চাদের খেলার স্থান, ব্যবসায়িক কেন্দ্র, এছাড়া শারীরিকভাবে অক্ষম মেহমান এবং বিধবা মহিলা পর্যটকদের জন্য রয়েছে আউটডোরে আনন্দ উপভোগের সুবিধা। হোটেলটির আরেকটি অসাধারন দিক হলো হোটেলটিতে রয়েছে ভারতে খোলা একটি স্থানে সর্বোচ্চ সংখ্যাক চিত্রকর্মের সমাবেশ। এখানে রয়েছে প্র্রতিষ্ঠিত এবং প্রতিশ্রুতিশীল চিত্রশিল্পিদের ১০০ টির মতো চিত্রকর্ম যেগুলির পরিচর্যার দ্বায়িত্বে রয়েছেন রাজিব সেথি।

বৈশিষ্ট্য
---------

হোটেলটির মালিকানায় রয়েছে বিখ্যাত হাইয়্যাট অ্যাসোসিয়েটস গ্রুপ। হোটেলটি তার যাত্রা শুরু করে ২০০৪ সালে। হোটেলটির ভবন ৬ তলা বিশিষ্ট। সুন্দর এই হোটেলটিতে রয়েছে ৫৪৭টির মতো কামড়া এবং ৩৯টির মতো স্যুট।

তথ্যসূত্র
---------

1. ↑  "Grand Hyatt Area and No of Rooms"। সংগ্রহের তারিখ ১১ জানু ২০১৬।
2. ↑  "Grand Hyatt Mumbai Rooms"। cleartrip.com। সংগ্রহের তারিখ ১১ জানু ২০১৬।
3. ↑  "Limca Record"। সংগ্রহের তারিখ ১১ জানু ২০১৬।

বহিঃসংযোগ
---------

* অফিসিয়াল সাইট।  ওয়েব্যাক মেশিনে আর্কাইভকৃত ২২ সেপ্টেম্বর ২০১৪ তারিখে
**মেনকা** (সংস্কৃত: मेनका, আইএএসটি: **Menakā**, 'অতুলনীয়') হিন্দু সাহিত্যে একজন অপ্সরা।

কিংবদন্তি
---------

মেনকা কর্তৃক বিশ্বামিত্রকে তাদের কন্যা শকুন্তলাকে দেখানোর চিত্রকর্ম
দেবতা ও অসুরদের দ্বারা সমুদ্রমন্থনের সময় মেনকার জন্ম হয়েছিল। তিনি দ্রুত একজন বুদ্ধিমত্তা ও সহজাত প্রতিভা সহ তিন জগতের সবচেয়ে মন্ত্রমুগ্ধ অপ্সরা (স্বর্গীয় জলদেবী) হয়ে ওঠেন, কিন্তু তিনি পরিবার চান।

বিশ্বামিত্র দেবতাদের ভয় দেখিয়েছিলেন এবং এমনকি অন্য স্বর্গ তৈরি করার চেষ্টা করেছিলেন - ইন্দ্র, তার ক্ষমতার দ্বারা ভীত, মেনকাকে স্বর্গ থেকে পৃথিবীতে পাঠিয়েছিলেন তাকে প্রলুব্ধ করতে এবং তার ধ্যান ভঙ্গ করতে। মেনকা বিশ্বামিত্রের সৌন্দর্য দেখে তার লালসা ও আবেগকে সফলভাবে উস্কে দিয়েছিলেন। তিনি বিশ্বামিত্রের ধ্যান ভঙ্গ করতে সফল হন। যাইহোক, তিনি তার সাথে অকৃত্রিম প্রেমে পড়েছিলেন এবং তাদের একটি শিশুর জন্ম হয়েছিল, যেটি পরে ঋষি কণ্বের আশ্রমে বেড়ে ওঠে এবং তাকে শকুন্তলা নামে ডাকা হয়। পরে, শকুন্তলা রাজা দুষ্মন্তের প্রেমে পড়েন এবং ভরত নামে একটি সন্তানের জন্ম দেন, যিনি হিন্দু ঐতিহ্য অনুসারে দেশের নাম দেন।

বিশ্বামিত্র যখন বুঝতে পারলেন যে তিনি ইন্দ্র দ্বারা প্রতারিত হয়েছেন, তখন তিনি ক্রুদ্ধ হলেন। কিন্তু তিনি কেবল মেনাকাকে তার থেকে চিরতরে বিচ্ছিন্ন হওয়ার জন্য অভিশাপ দিয়েছিলেন, কারণ তিনি তাকেও ভালোবাসতেন এবং জানতেন যে সে তার প্রতি সমস্ত বিকৃত উদ্দেশ্য হারিয়ে ফেলেছে।

মহাভারতের পলোমা পর্বে, সৌতি বলেছিলেন যে মেনাকার গন্ধর্ব বিশ্ববাসুর সাথে একটি কন্যা ছিল। সন্তানের জন্ম দিতে তিনি লজ্জিত ছিলেন, তাই তিনি তাকে ঋষি স্থুলকেশের আশ্রমের সামনে রেখে যান। ঋষি শিশুটিকে দত্তক নেন এবং তার নাম রাখেন প্রমদ্বারা, যিনি পরে ভৃগুর বংশধর রুরুকে বিয়ে করেন।

তথ্যসূত্র
---------

1. ↑  Mahabharata, PC Roy
2. ↑  www.wisdomlib.org (২০১২-০৬-১৬)। "Menaka, Menakā, Menake: 19 definitions"। *www.wisdomlib.org* (ইংরেজি ভাষায়)। সংগ্রহের তারিখ ২০২২-১১-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Devdutt Pattanaik (২০০০)। *The Goddess in India: The Five Faces of the Eternal Feminine*। Inner Traditions / Bear & Co। পৃষ্ঠা 67। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Sattar, Arshia (২০১৭-০৬-২২)। "The ultimate male fantasy"। *The Hindu* (ইংরেজি ভাষায়)। আইএসএসএন 0971-751X। সংগ্রহের তারিখ ২০২০-০৯-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "अप्सरा मेनका ने क्यों छोड़ दिया था विश्वामित्र को? | apsara Menaka story"। *hindi.webdunia.com*। সংগ্রহের তারিখ ২০২০-০৯-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Mahabharata, Pauloma Parva, Section VIII, PC Roy
জামাআত (ইসলাম) নিবন্ধের সাথে বিভ্রান্ত হবেন না।
অন্য ব্যবহারের জন্য জামায়াতে ইসলামী (দ্ব্যর্থতা নিরসন) দেখুন।

**জামায়াতে ইসলামীর কাশ্মীর** হল ভারতের জম্মু ও কাশ্মীর রাজ্যের একটি ধর্মীয়-রাজনৈতিক সংগঠন। এটি জামায়াত-ই-ইসলামী হিন্দ (জামায়াতের ভারতীয় শাখা) থেকে আলাদা একটি স্বতন্ত্র সংগঠন। সংগঠনটির বিবৃত অবস্থান হল জম্মু ও কাশ্মীরের বিতর্কিত অঞ্চল নিয়ে সৃষ্ট কাশ্মির সমস্যা সমাধানে এই বিষয়টি জাতিসংঘ অনুযায়ী সাজানো অথবা ভারত ও পাকিস্তান এবং জম্মু ও কাশ্মীরের (পূর্ব স্বাধীনতার জন্য) প্রকৃত প্রতিনিধিদের মধ্যে ত্রিপক্ষীয় আলোচনা আবশ্যক মনে করে।

ইতিহাস
------

নির্বাচন ও স্বাধীনতা আন্দোলন
----------------------------

১৯৭২ সালের কাশ্মির বিধানসভা নির্বাচনে জামায়াতে ইসলামী অংশগ্রহণ করে এবং পাঁচটি আসনে বিজয়ী হয়। কিন্তু ১৯৭৭ সালের নির্বাচনে একটি মাত্র সিট পায়।

তথ্যসূত্র
---------

1. ↑  Widmalm, Sten। *Kashmir in Comparative Perspective: Democracy and Violent Separatism in India*। Routledge। পৃষ্ঠা 54। সংগ্রহের তারিখ ১ নভেম্বর ২০১৪। The Plebiscite Front was still not trusted enough to be allowed to compete in the State Assembly election in 1972, although, ironically, the Jamaat-e-Islami, which was to become the leading separatist organisation in the late 1980s and 1990s, was allowed to contest it and did so with some success, winning five seats.
2. ↑  Widmalm, Sten। *Kashmir in Comparative Perspective: Democracy and Violent Separatism in India*। Routledge। পৃষ্ঠা 57। সংগ্রহের তারিখ ১ নভেম্বর ২০১৪।
**বীরচন্দ্র গণপাঠাগার ও নগর মিলনায়তন**, কুমিল্লা টাউন হল নামে পরিচিত, যা ১৮৮৫ সালে প্রতিষ্ঠিত হয়।

ইতিহাস
------

১৮৮৫ সালে তৎকালীন জেলা প্রশাসক এফ এইচ স্ক্রাইন ত্রিপুরা জেলার চাকলা রোশনাবাদের জমিদার নরেশ মহারাজ বীরচন্দ্র মানিক্য বাহাদুর -এর কাছে পাঠাগার তৈরী করার লক্ষ্যে জমি দান করার জন্য অনুরোধ জানান। মহারাজ কুমিল্লা শহরের প্রাণকেন্দ্র কান্দিরপাড়ে ১০ বিঘা জমির উপর নিজস্ব অর্থায়নে একটি ভবন করে দেন। ৬ মে, ১৮৮৫ সালে প্রতিষ্ঠিত ভবনটি কুমিল্লার গনপাঠাগার ও নগর মিলনায়তন।

বিখ্যাত ব্যক্তিত্বের পদধূলি
---------------------------

এই টাউন হলে পদধূলি দিয়েছেন মহাত্মা গান্ধী, বিশ্বকবি রবীন্দ্রনাথ ঠাকুর, বিদ্রোহী কবি কাজী নজরুল ইসলাম, দেশবন্ধু চিত্তরঞ্জন দাস, আবদুল হামিদ খান ভাসানী, বঙ্গবন্ধু শেখ মুজিবুর রহমান, মাননীয় প্রধানমন্ত্রী শেখ হাসিনাসহ আরো অনেক বরেণ্য ব্যক্তিত্ব।

তথ্যসূত্র
---------

1. ↑  "প্রথম আলো ওয়েবসাইটের সংবাদ"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "রাইজিং বিডি সংবাদ"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "ঢাকা ট্রাইব্যুন বাংলা সংবাদ"। ২৮ জুলাই ২০২১ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
একই নামের অন্যান্য ব্যক্তির জন্য মকবুল হোসেন দেখুন।

**মকবুল হোসেন** (আনু. ১৯৫০-২৪ মে ২০২০) শিল্পপতি, আইনজীবী ও বাংলাদেশ আওয়ামী লীগের রাজনীতিবিদ। তিনি ঢাকা-৯ আসন থেকে জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়েছিলেন।

জন্ম ও প্রাথমিক জীবন
--------------------

মকবুল হোসেন আনু. ১৯৫০ সালে বিক্রমপুরে জন্মগ্রহণ করেন। তিনি জগন্নাথ কলেজ থেকে লেখাপড়া এইচএসসি পাশ করে ঢাকা বিশ্ববিদ্যালয় থেকে ১৯৭২ সালে এমএ এরপর এলএলবি ডিগ্রি অর্জন করেন।

রাজনৈতিক ও কর্মজীবন
-------------------

মকবুল হোসেন বাংলাদেশ আওয়ামী লীগের কেন্দ্রীয় কমিটির উপদেষ্টা পরিষদের সদস্য। ১৯৬৬ সালে তিনি ছাত্রলীগের জগন্নাথ কলেজ শাখার সভাপতির দায়িত্ব পালন করেন। ১৯৬৮ সাল থেকে ১৯৭১ সাল পর্যন্ত তিনি ঢাকা বিশ্ববিদ্যালয়ের ছাত্রলীগের সমাজকল্যাণ ইন্সটিটিউট শাখা সভাপতি হিসেবে দায়িত্ব পালন করেন। তিনি সক্রিয়ভাবে মুক্তিযুদ্ধে অংশগ্রহণ করেন। স্বেচ্ছাসেবক লীগের প্রতিষ্ঠাতা সভাপতি তিনি। ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের দলীয় মনোনয়ন পেয়ে তিনি (তৎকালীন ঢাকা-৯ আসন) সংসদ সদস্য নির্বাচিত হন। ২০০১ সালের অষ্টম জাতীয় নির্বাচনে তিনি পরাজিত হন। এরপর নির্বাচনে অংশগ্রহণ করেননি।

২০০৮ সালে, একটি বিশেষ জজ আদালত অবৈধ সম্পদ বানানো এবং সম্পত্তির তথ্য গোপন করার অভিযোগে মকবুল হোসেনকে ১৩ বছরের কারাদন্ডে দণ্ডিত করে। তার স্ত্রীকে তিন বছরের কারাদণ্ড দেওয়া হয়েছিল।

তিনি শমরিতা মেডিকেল কলেজ হাসপাতাল ও সন্ধানী লাইফ ইন্সুরেন্স, পূরবী জেনারেল ইন্সুরেন্স কোম্পানি ছাড়াও এ্যমিকো ল্যাবরেটরিজ, পান্না টেক্সটাইল, মোনা ফিন্যান্সের মালিক।

পুরস্কার
--------

* শের ই বাংলা জাতীয় স্বর্ণপদক পুরস্কার
* বঙ্গবন্ধু জাতীয় স্বর্ণপদক পুরস্কার
* শহীদ সোরওয়ার্দী জাতীয় স্বর্ণপদক পুরস্কার
* বিচারপতি আবু সাদাঁত স্বর্ণপদক পুরস্কার
* শহীদ বদিউজ্জামান স্বর্ণপদক পুরস্কার
* আমরা সূর্যমুখী স্বর্ণপদক পুরস্কার
* বাংলাদেশ উন্নয়ন সংসদ স্বর্ণপদক পুরস্কার

ব্যক্তিগত জীবন
--------------

মকবুল হোসেন গোলাম ফাতেমা তাহেরা খানমকে বিয়ে করেন। তার ছেলে আহসানুল ইসলাম টিটু টাঙ্গাইল-৬ আসনে আওয়ামী লীগের সংসদ সদস্য। তার আরেক ছেলে মুজিবুল ইসলাম পান্না, সন্ধানী লাইফ ইন্স্যুরেন্স কোম্পানি লিমিটেডের বর্তমান চেয়ারম্যান। তার একমাত্র মেয়ে সায়মা সুলতানা তুলতুল সিটি ইউনিভার্সিটি, বাংলাদেশের পরিচালক হিসেবে কর্মরত।

মৃত্যু
------

মকবুল হোসেন করোনাভাইরাসে আক্রান্ত হয়ে ২৪ মে ২০২০ সালে ঢাকার সম্মিলিত সামরিক হাসপাতালে চিকিৎসাধী মৃত্যুবরণ করেন।

তথ্যসূত্র
---------

1. 1 2  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
2. ↑  "মকবুল হোসেন (ঢাকা)"। *প্রথম আলো*। সংগ্রহের তারিখ ২০১৯-১১-২৯।
3. 1 2  "আ'লীগের মনোনয়ন চান মকবুল হোসেন"। *যুগান্তর*। সংগ্রহের তারিখ ২০১৯-১১-২৯।
4. ↑  "আওয়ামী লীগে নানকের চ্যালেঞ্জ মকবুল"। *সমকাল* (ইংরেজি ভাষায়)। সংগ্রহের তারিখ ২০১৯-১১-২৯।
5. ↑  "Former AL MP Mokbul jailed for 13 years"। *bdnews24.com* (ইংরেজি ভাষায়)। সংগ্রহের তারিখ ২০২০-০১-০৮।
6. ↑  "Alhaj Mockbul Hossain"। *শমরিতা হাসপাতাল* (ইংরেজি ভাষায়)। ২০১৫-০৩-২৬। ২০১৯-১২-২৭ তারিখে মূল থেকে আর্কাইভ করা। সংগ্রহের তারিখ ২০২০-০১-০৮।
7. ↑  জ্যেষ্ঠ প্রতিবেদক (২৪ মে ২০২০)। "ঢাকার সাবেক এমপি মকবুলের করোনাভাইরাসে মৃত্যু"। *বিডিনিউজ টোয়েন্টিফোর ডটকম*। ২৪ মে ২০২০ তারিখে মূল থেকে আর্কাইভ করা। সংগ্রহের তারিখ ২৪ মে ২০২০।
**কুনবি সেনা** হল মধ্য-উত্তর কোঙ্কণের থানে জেলা বা মহারাষ্ট্র রাজ্যের মহারাষ্ট্র কোঙ্কণে অবস্থিত একটি রাজনৈতিক দল।

কুনবি সেনা একটি উন্নয়নশীল কুনবি সম্প্রদায়ের স্বার্থের পক্ষে কাজ করে। এটি ভারতের কমিউনিস্ট পার্টি (মার্ক্সবাদী) এর সাথে জোটবদ্ধ, যাদের সাথে তারা জমি ও পানির অধিকারের জন্য কৃষক সংগ্রামের সমন্বয় করেছে। সিপিআই(এম) এর সাথে তারা থানে হয়ে গেইলের গ্যাস পাইপলাইন নির্মাণের প্রতিবাদ করেছে।

দলটি থানে, রায়গড়, রত্নাগিরি এবং সিন্ধুদুর্গ জেলাগুলি নিয়ে একটি কোঙ্কণ রাজ্য গঠনেরও দাবি করেছে।

কুনবি সেনার প্রতিষ্ঠাতা সভাপতি হলেন বিশ্বনাথ পাটিল।

দলটি এখন জাতীয়তাবাদী কংগ্রেস পার্টি এবং শিবসেনার সাথে জোটবদ্ধ হয়ে থানে জেলা জেলা পরিষদের (কাউন্টি সরকার) ক্ষমতাসীন জোটের অংশ; এই শেষোক্ত দুটি কট্টরপন্থী মহারাষ্ট্রীয় স্বার্থের প্রতিনিধিত্ব করে এবং একটি পৃথক কোঙ্কণ রাজ্যের বিরোধী।[]

তথ্যসূত্র
---------

1. ↑  The Hindu: Magazine / Issues: How the other half lives
2. ↑  The Hindu: National: Thane farmers oppose GAIL pipeline through their land
3. ↑  "Agri, Kunbi Senas demand separate Konkan state"। ৩০ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০০৭।
4. ↑  "Tripura CM's Meetings Evoke Good Response"। ৫ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০২৩।